Srednja škola Bartula Kašića Pag, Turistička zajednica grada Paga, Turistička zajednica grada Novalje, Turistička zajednica općine Povljana, Turistička zajednica općine Kolan, Udruženje obrtnika Pag i Udruženje obrtnika Novalja objavljuju

JAVNI POZIV

za podnošenje prijava za dobivanje oznake posebnog standarda „Pag na meniju“ (u daljnjem tekstu: Poziv).

Na Poziv se mogu prijaviti svi ugostiteljski objekti koji odgovaraju uvjetima iz Pravilnika o utvrđivanju posebnog standarda „Pag na meniju“ (tradicionalna kuhinja otoka Paga) (u daljnjem tekstu: Pravilnik), a kojeg je utvrdilo Povjerenstvo za provedbu projekta.

Prijava na ovaj javni poziv je dobrovoljna, a na isti se mogu prijaviti:

a) ugostiteljski objekti iz skupine „restorani“ (restoran, gostionica, bistro, slastičarnica)

b) ugostiteljski objekti iz skupine „barovi“ (kavana, buffet, konoba)

c) obiteljska poljoprivredna gospodarstva koja imaju pripadajući ugostiteljski objekt iz skupine a) ili b)

d) mali i obiteljski hoteli koji imaju pripadajući ugostiteljski objekt iz skupine a) ili b)

e) vinarije, kušaonice maslinovog ulja, kušaonice sira, kušaonice meda – koji se nalaze na području otoka Paga te imaju vlastiti uzgoj/nasade na navedenom području.

Posebni standard „Pag na meniju“ označit će se certifikatom koji dodjeljuje Povjerenstvo te drugim oznakama koje je prihvatilo Povjerenstvo. Dobitnici oznake posebnog standarda bit će predstavljeni na web stranicama i drugim promidžbenim materijalima lokalno nadležne Turističke zajednice, u posebnoj kategoriji i bez naknade.

Svi zainteresirani mogu se prijaviti na ovaj javni poziv dostavom sljedeće dokumentacije:

a) Popunjeni obrazac „Pag na meniju“ (u prilogu)

b) Preslika rješenja ili drugog dokumenta o registraciji tvrtke, obrta, OPG-a

c) Kopija važećeg jelovnika ugostiteljskog objekta ( za sezonske objekte – kopiju jelovnika iz sezone 2019. ili 2020.)

d) Kopija dokaznice o proizvedenom ili otkupljenom paškom siru, paškoj janjetini, maslinovom ulju, vinu i medu sa područja otoka Paga (može biti dostavljena i naknadno, neposredno prije dodjele oznake Posebnog standarda)

Prijave će se otvarati na sjednici Povjerenstva 2. prosinca 2020. godine u 12.00 sati, a svi prijavljeni će elektronskom poštom biti obaviješteni o rezultatima prijave na javni poziv u roku od 7 dana od otvaranja prijava.

Prijave se dostavljaju poštanskim putem najkasnije do 28. studenog 2020. godine preporučenom pošiljkom na adresu:

Srednja škola Bartula Kašića

Ante Starčevića 9

23250 Pag

S naznakom „Posebni standard – ne otvarati!“

Prilozi:

1) Pravilnik o utvrđivanju posebnog standarda – Pag na meniju (tradicionalna kuhinja otoka Paga)